Държавен вестник, бр. 106, 2005 г., стр. 37

Б Р О Й  106
Д Ъ Р Ж А В Е Н   В Е С Т Н И К
С Т Р .  37
приложение № 10; книжката се попълва от об-
щопрактикуващия лекар, при който е осъщест-
вен постоянен избор; заверява се в съответната
РЗОК, с която ОПЛ има договор. В документа
се вписват диагнозите съобразно списъка на
заболявания, за които се издава рецептурна
книжка на хронично болния. Лекарствен про-
дукт по диагноза, отбелязана в книжката, може
да се изписва от ОПЛ на ЗЗОЛ или от специа-
лист със специалност по профила на заболява-
нето. Лекарствени продукти, изписани по тези
диагнози, се получават в аптека, сключила до-
говор с РЗОК, срещу представяне на рецептур-
на книжка, рецептурна бланка—НЗОК и доку-
мент за самоличност.
Рецептурната книжка на хронично болния
се съхранява от ЗЗОЛ, на което е издадена.
IХ. “Искане/резултат за цитологично изслед-
ване на влагалищни намазки”.
Х. “Бланка за физикална терапия и рехаби-
литация” (МЗ-№ 509-89).
ХI. “Направление за хоспитализация блан-
ка” (МЗ-НЗОК № 7).
Чл. 170. Съществуващите документи в сис-
темата на здравеопазването към момента на
сключване на този договор се прилагат, докол-
кото не противоречат на документите по НРД.
Чл. 171. (1) Документите по чл. 169, ал. 1 се
изготвят съгласно изискванията, реквизитите
и стандарта, посочени в приложение № 4.
(2) Изпълнителите на извънболнична меди-
цинска помощ закупуват за своя сметка форму-
ляри на документите по ал. 1.
Чл. 172. (1) Районната здравноосигурителна
каса предоставя на ИМП в електронен вид об-
разците на следните документи:
1. “Амбулаторен лист” (бл. МЗ-НЗОК № 1);
2. “Медицинско направление за консултация
или провеждане на съвместно лечение” (бл. МЗ-
НЗОК № 3);
3. “Медицинско направление за високоспе-
циализирани дейности” (бл. МЗ-НЗОК № 3А);
4. “Направление за медико-диагностична
дейност” (бл. МЗ-НЗОК № 4);
5. “Талон за медицинска експертиза” (бл. МЗ-
НЗОК № 6);
6. “Искане/резултат за цитологично изслед-
ване на влагалищни намазки”;
7. Направление за хоспитализация (бл. МЗ-
НЗОК № 7);
8. опис, съпровождащ отчета на електронен
носител, представян в РЗОК от ОПЛ и лекари
специалисти.
(2) Изпълнителите на ИМП могат да из-
ползват разпечатани образци на документите
по ал. 1.
(3) Софтуерните продукти, които се използ-
ват при разпечатването на документите по ал. 1,
се одобряват от НЗОК и БЛС с оглед съответ-
ствие със стандартите на утвърдените в НРД
2005 документи и се публикуват в интернет-стра-
ниците им.
(4) Информацията, която се съхранява в
електронен формат (освен на твърд диск), за-
дължително се записва и на външни електрон-
ни носители.
Чл. 173. (1) Финансово-отчетните докумен-
ти (приложение № 5) са:
1. фактура;
2. спецификация;
3. отчети за месечно отчитане на дейността
на изпълнителите на ИМП.
(2) Финансово-отчетните документи се под-
готвят в два екземпляра от всички лечебни за-
ведения, сключили договор с НЗОК. Първият
екземпляр, придружен с фактура, се отчита в
РЗОК в срок съгласно условия и срокове на
заплащане по глава шестнадесета. Вторият ек-
земпляр остава в ИМП.
Чл. 174. В РЗОК се води отчетност за всички
първични медицински и отчетни документи,
които изпълнителите на извънболнична помощ
представят по опис за отчитане на извършена-
та дейност.
Чл. 175. (1) При констатиране на неправил-
но попълнени данни във финансовите отчетни
документи на ИМП РЗОК ги връща за корек-
ция в срок съгласно тази глава.
(2) За представени неверни данни в отчетите
по този договор се прилагат разпоредбите на
глава петнадесета.
Г л а в а  о с е м н а д е с е т а
БОЛНИЧНА ПОМОЩ
Раздел I
Специални условия за сключване и
изпълнение на договори за оказване на
болнична помощ
Чл. 176. (1) Националната здравноосигури-
телна каса сключва договори за оказване на БП
по клинични пътеки по приложение № 5 към
член единствен от Наредба № 40 за определяне
на основния пакет от здравни дейности, гаран-
тиран от бюджета на НЗОК, както и приложе-
ние № 17 “Клинични пътеки”.
(2) Договорите за оказване на БП по кли-
нични пътеки се сключват за всички дейности,
установени в диагностично-лечебния алгоритъм
на всяка клинична пътека съгласно приложе-
ние № 17. Не се допуска сключване на договор
само за отделни диагнози и/или процедури,
включени в клиничната пътека.
Чл. 177. (1) Страна по договор с НЗОК за
оказване на БП по клинични пътеки може да
бъде лечебно заведение по чл. 12, ал. 1 и 2, ко-
ето отговаря на общите условия по чл. 16, т. 1,
букви “а”, “б” и “г”, както и на следните специ-
ални условия:
1. съответствие на устройството на лечебно-
то заведение с Наредба № 29 за основните изис-
квания, на които трябва да отговарят устройс-
твото, дейността и вътрешният ред на лечебни-
те заведения за болнична помощ, диспансерите
и домовете за медико-социални грижи (ДВ, бр.
108 от 1999 г.);